
U Jarmini, 03. listopad 2016.

Na temelju članka 18. stavak 3. Zakona o grobljima („Narodne novine“ 19/98 i 50/12), Uprava Komunalnog društva Jarmina d.o.o. donosi

PRAVILA PONAŠANJA NA GROBLJU


Na groblju se mora održavati potpuni mir i postupati sa dužnim poštovanjem prema mrtvima.
Mještani su dužni pridržavati se naloga i uputa ovlaštenih osoba, ukoliko se tiču održavanja reda i mira na groblju.
Djeca ispod deset godina starosti na groblje mogu pristupiti samo uz pratnju odraslih osoba.

Na groblju je zabranjeno:
· onečišćavati grobove, putove, staze i objekte na groblju 
· bez odobrenja djelatnika poduzeća ulaziti u mrtvačnicu u vrijeme koje nije za to predviđeno 
· bukom narušavati mir na groblju
· dovoditi pse i druge životinje
· gaziti po grobovima i nasadima i oštećivati grobove, spomenike i nadgrobne znakove i ostale objekte
· pisati po grobnim spomenicima i znakovima
· trgati i odnositi cvijeće sa tuđih grobova
· oštećivati živicu i ogradu oko groblja
· obavljati bilo kakvu trgovinu
· postavljati neprikladne slike, natpise i drugo

Na groblju se mogu održavati samo skupovi koji su u svezi s pogrebom ili uobičajenim spomenima.
Vjerski obredi na groblju vrše se u skladu sa propisima o vjerskim zajednicama.


Korisnici grobnih mjesta dužni su brinuti o uređenju i održavanju grobnih mjesta , redu i čistoći i to na način da ne oštete ostala grobna mjesta.

Svako korišteno grobno mjesto mora biti označeno prikladnim nadgrobnim znakom.
Natpisi, znakovi i spomenici na grobnim mjestima ne smiju vrijeđati ničije nacionalne, vjerske ili moralne osjećaje, niti na bilo koji način povrijediti uspomenu na pokojnika.


Direktor
       Đuro Franjčić

